VAKUUTUSOIKEUS	LAUSUNTO	253/0/2005	1 (11)

Oikeusministeriö

5.9.2005
02i 1\-t Lt( . (to-r-o`f' Lu I &.eyo:l
Oikeusministeriön lausuntopyyntö OM 24/41/2004 ja OM 38/41/2002, 22.6.2005
Lausunto työryhmämietinnöistä Oikeudenkäynnin julkisuus yleisissä tuomioistuimissa ja hallintotuomioistuimissa
Yleistä

Vakuutusoikeuden käsittelemissä asioissa kysymys on yleensä siitä, että asianosainen ei kykene sairauden, työttömyyden tai muun vastaavanlaisen syyn takia hankkimaan itse riittävää toimeentuloa ja hakee sen vuoksi jotakin toimeentuloturvaetuutta. Valtaosassa vakuutusoikeuden käsittele-missä asioissa oikeudenkäyntiaineisto sisältää yksityisen asianosaisen terveydentilaan ja/tai taloudelliseen asemaan liittyviä, salassapidettäviä tietoja. Hakemuksia etuuslaitoksissa käsiteltäessä hakijoiden yksityisyyttä suojataan viranomaisten toiminnan julkisuudesta annetun lain (julkisuus-laki) mukaisesti.

Vakuutusoikeuden käsittelemissä asioissa on julkisuuden suhteen kaksi tärkeää vastakkaista intressiä. Toisaalta oikeudenkäynnin julkisuus ja toisaalta yksityisyyden suoja. Oikeudenkäynnin julkisuuden säätelyssä näiden vastakkaisten intressien kesken tulisi löytää tasapaino.

Oikeudenkäynnin julkisuus ei voine edellyttää sitä, että muutoksenhaulla oikeusturvaa hakevalle etuuden hakijalle koituu oikeudenkäynnin julkisuuden takia merkittävää haittaa elämässään. Oikeudenkäynnin julkisuus saattaa käytännössä johtaa jopa siihenkin, että etuuden hakija pidättäytyy aiheellisestakin muutoksenhausta sen vuoksi, ettei hänen asiansa tulisi julkiseksi.

Kun sovelletaan oikeudenkäynnin julkisuutta säätelevää lainsäädäntöä niin ongelmatapauksissa kansalainen haluaa tietoa, jota tuomioistuin ei katso voivansa salassapitovelvollisuutensa takia antaa. Vakuutusoikeudelta tietoa haluavilla on harvemmin lainoppinut avustaja tai asiamies. Kansalaisten
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	2 (11)

5.9.2005
tuomioistuimia kohtaan tunteman luottamuksen varmistamiseksi on välttämätöntä, että tuomioistuinten toiminnan julkisuutta säätelevä lainsäädäntö on mandollisimman yksiselitteistä ja selkeää. Tulkinnanvarainen ja laajan harkintavallan tuomioistuimelle mandollistava lainsäädäntö on omiaan
nakertamaan tuomioistuimelta tietoa pyytävän kansalaisen luottamusta asianomaista tuomioistuinta kohtaan.

Yleiset säännökset

Mietinnön lähtökohtana on julkisuusperiaate. Oikeudenkäynnin julkisuus hallintotuomioistuimissa perustuisi siihen, mitä viranomaisten toiminnan julkisuudesta annetussa laissa säädetään ellei ehdotetussa laissa toisin säädetä. Julkisuuden materiaalinen sisältö perustuisi siis pääosin julkisuus-lakiin.

Työryhmä perustelee tätä muun muassa sillä, että hallintolainkäytössä on useimmiten kyse muutoksenhausta hallintoviranomaisen päätökseen ja hallintomenettelyvaiheen asiakirjat muodostavat osan oikeudenkäyntiaineistoa muutoksenhakuelimissä. Tämä pätee myös vakuutusoikeuteen. Vakuutusoikeus toimii muutamaa asiaryhmää lukuunottamatta toisen asteen muutoksenhakuelimenä. Vakuutusoikeuden käsittelyä edeltäneessä lautakuntavaiheessa siis kertyy myös hallintolainkäyttölain mukaisessa menettelyssä oikeudenkäyntiaineistoa. Vakuutusoikeudessa käsiteltävissä asioissa oikeudenkäyntiaineisto muodostuu kuitenkin pääosin jo etuuslaitoksissa kertyneistä asiakirjoista, jotka palautetaan niille vakuutusoikeuden käsittelyn jälkeen arkistoitavaksi.

Etuuslaitoksilla on hallussaan asiakirjoja, jotka ovat olleet oikeudenkäyntiaineistona vakuutusoikeudessa ja asiakirjoja, joita on käsitelty pelkästään etuuslaitoksissa hallintomenettelyssä. Mikäli oikeudenkäynnin julkisuus myös hallintolainkäytössä ei perustuisi julkisuuslakiin, tästä voisi aiheutua ongelmia.

Hallintomenettelyn ja hallintolainkäytön asiakirja-aineiston päällekkäisyydestä aiheutuvia ongelmia on vaikea ratkaista muutoin kuin perustamalla myös hallintolainkäytön julkisuuden materiaalinen säätely julkisuuslakiin. Hallintolainkäytön edellyttämä laajempi julkisuus voidaan turvata riittävästi ja hallintolainkäytön luonteesta johtuvat tarpeet voidaan ottaa asianmukaisesti huomioon säätämällä hallintolainkäytön julkisuutta koskevassa laissa toisin kuin julkisuuslaissa siltä osin kuin se on tarpeen.

Työryhmä katsoo, että ehdotettu uusi laki tulisi ulottaa myös vakuutusoikeudessa käsiteltäviä asioita ensi asteena käsitteleviin
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	3 (11)

5.9.2005
muutoksenhakulautakuntiin. Nämä ovat pitkälti tuomioistuimen kaltaisia ja soveltavat soveltuvin osin hallintolainkäyttölakia.

Vakuutusoikeuden työtapaturmalainsäädäntöön perustuviin päätöksiin saa hakea rajoitetusti muutosta korkeimmalta oikeudelta. Vakuutusoikeudessa sovellettaisiin uutta oikeudenkäynnin julkisuudesta hallintotuomioistuimissa annettua lakia. Korkeimmassa oikeudessa puolestaan sovellettaisiin uutta oikeudenkäynnin julkisuudesta yleisissä tuomioistuimissa annettua lakia, jonka tavoitteena olisi hallintolainkäyttömenettelyä laajempi julkisuus. Vakuutusoikeus toteaa, että tämä seikka tulisi ottaa huomioon näitä uusia lakeja säädettäessä. Vakuutusoikeus toteaa, että on syytä pohtia, onko syytä säätää tapaturma-asioiden julkisuus toisin korkeimmassa oikeudessa kuin vakuutusoikeudessa.

Vakuutusoikeus hyväksyy työryhmän mietinnön yleisten säännösten osalta ja yhtyy työryhmän esittämiin näkemyksiin.

Tiedot oikeudenkäynnistä

Voimassa olevan lainsäädännön mukainen diaaritietietojen julkisuus on erityisen ongelmallista vakuutusoikeuden kannalta. Valtaosa vakuutusoikeudessa käsiteltävistä asioista on sellaisia, joihin liittyy yksityistä asian-osaista koskevia julkisuuslain tai jonkin erityislain nojalla salassapidettäviä terveydentilaan tai taloudelliseen asemaan liittyviä tietoja. Nykyisenkaltainen diaaritietojen julkisuus ei turvaa riittävästi vakuutusoikeudessa käsiteltävien asioiden yksityisten asianosaisten yksityisyyden suojaa. Pelkästään vakuutusoikeuden julkisten diaaritietojen perusteella saattaa ilmetä tällainen salassapidettävä tieto.

Vakuutusoikeus pyrkii parantamaan ratkaisukäytäntöään koskevaa tiedottamista. Nykyisenkaltainen diaaritietojen julkisuus rajoittaa tätä. Hallintolainkäyttölaissa säädetty perusteluvelvollisuus edellyttää, että vakuutusoikeuden päätökseen perusteluihin joudutaan sisällyttämään usein asianosaisen yksityiselämän suojan piiriin kuuluvia salassapidettäviä tietoja. Päätöksen asianosaisen henkilöllisyys on helposti selvitettävistä diaaritietietojen avulla. Tämän vuoksi on esim. on jouduttu jopa pidättäytymään finlexselosteen laatimisesta.

Vakuutusoikeuden toiminnan kannalta diaaritietojen julkisuuden asianmukainen säätely olisi erityisen tarpeellinen.

Työryhmän diaaritietojen julkisuutta koskeva ehdotus on tulkinnanvarainen ja omiaan aiheuttamaan epäselvyyttä diaaritietojen julkisuuden suhteen.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	4 (11)

5.9.2005
Diaaritietojen julkisuuden tarkoituksena lienee se, että yleisö voi kontrolloida tuomioistuinten toimintaa. Kansalaisilla tulee olla mandollisuus seurata sitä, keiden asioita tuomioistuimissa käsitellään, mitä asioita siellä käsitellään, millaisia ratkaisuja tuomioistuin tekee ja ettei kenenkään kansalaisen asia pääse hautautumaan tuomioistuimeen. Tämä kontrollimandollisuus ei voine edellyttää sitä, että yksityisen asianosaisen yksityiselämän suojan piiriin kuuluvien julkisuuslaissa salassapidettäväksi säädettyjen tietojen pitäisi tulla laajamittaisesti julkisiksi pelkästään sen takia, että asiaa on käsitelty hallintomenettelyvaiheen lisäksi muutoksenhakuelimessä.

Vakuutusoikeuden näkemyksen mukaan diaaritietojen julkisuus voitaisiin toteuttaa siten, että tiedot asianosaisesta (nimi, kotipaikka) olisivat aina julkisia. Muiden diaaritietojen julkisuus riippuisi siitä, ilmeneekö niistä häneen yhdistettynä jokin hänen yksityiselämänsä suojan piiriin kuuluva salassapidettävä tieto.

Diaaritietojen julkisuutta ei voida tarkastella ottamatta huomioon myös päätöksen julkisuutta. Diaaritietojen julkisuuteen vaikuttaisi myös päätöksen sisältö. Mikäli päätös sisältää jonkin yksityiselämän piiriin kuuluvan salassapidettävän tiedon, sen salassapito tulisi voida varmistaa myös diaaritietojen kautta.

Vakuutusoikeuden oikeuskäytännöstä tiedottaminen ja oikeuskäytännön kontrollointi edellyttää sitä, että vakuutusoikeuden päätöksien tulisi ratkaisukäytäntöä kuvaavilta osin olla mandollisimman julkisia. Tämä ei ole mandollista elleivät laadultaan sinänsä salassapidettävät tiedot, esimerkiksi siltä osin kuin niitä on otettu perusteluihin, olisi yleisöjulkisia. Tämä ei kuitenkaan edellytä sitä, että tällaisen oikeuskäytännön kuvaamismielessä julkisen päätöksen yksityisen asianosaisen henkilöllisyyden tulisi olla julkinen.

Vakuutusoikeuden ratkaisukäytännöstä tiedottamisessa olennaisin yksilöintitieto on asian diaarinumero. Muun muassa finlex-selosteissa on aina asian diaarinumero. Myöhemmissä päätöksissä saatetaan viitata jonkin aikaisemman ratkaisun diaarinumeroon jne. Tiedottamistarkoituksessa tulisi olla
mandollista antaa julkisuuteen vakuutusoikeuden päätöksiä vain siten, että vain kaikki yksityisen asianosaisen tunnistetiedot olisi salattu. Asianmukainen oikeuskäytännön julkisuus edellyttää sitä, että myös yksityisen asian-osaisen asian diaarinumero on voitava salata myös diaaritietojen puolella.

Edellä esitetyin varauksin vakuutusoikeus yhtyy työryhmän näkemyksiin ja ehdotuksiin myös tältä osin.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	5 (11)

5.9.2005
Oikeudenkäyntiasiakirjan julkisuus

Oikeudenkäyntiasiakirjan julkisuus
Nykyinen sääntely, jonka lähtökohtana on julkisuuslain soveltaminen oikeudenkäyntiasiakirjoihin, ei ole osoittautunut vakuutusoikeuden osalta mitenkään ongelmalliseksi.

Vakuutusoikeus on joissakin tapauksissa antanut salassapitomääräyksiä. Näin on menetelty muun muassa rikosvahinkoasioissa, joissa korvausta haetaan siveellisyysrikoksen perusteella. Mikäli asiaa on käsitelty yleisessä tuomioistuimessa, näissä asioissa myös yleinen tuomioistuin on yleensä määrännyt oikeudenkäyntiaineiston salassapidettäväksi.

Vakuutusoikeudella ei ole huomautettavaa tältä osin.

Asianosaisen oikeus tiedonsaantiin
Vakuutusoikeuden soveltamiskäytännössä on katsottu, että voimassa olevan lainsäädännön nojalla asianosaisella on oikeus saada tieto rajoituksetta kaikesta sellaisesta selvityksestä, joka voi tai on voinut vaikuttaa hänen asiansa käsittelyyn. Tämä on koettu joissakin tapauksissa ongelmalliseksi.

Vakuutusoikeuden käsittelemässä asiassa asianosainen saattaa potea psyykkistä sairautta, minkä vuoksi hoitohenkilökunnalla on ollut oikeus rajoittaa potilaan oikeutta saada tieto häntä koskevista lääketieteellisistä asiakirjoista. Perusteena tälle on se, että niistä tiedon saaminen saattaisi aiheuttaa vakavaa vaaraa potilaan hengelle tai terveydelle. Vakuutusoikeudessa on katsottu, että voimassa olevan lainsäädäntö edellyttää sitä, että tällaisellakin asianosaisella on oikeus saada tieto myös sellaisesta hänen asiansa käsittelyyn vaikuttavasta oikeudenkäyntiaineistosta, jonka terveydenhoitohenkilökunta on ollut oikeutettu pitämään häneltä salassa.

Tämän vuoksi olisi perusteltua, että vakuutusoikeudella olisi tällaisessa tapauksessa mandollisuus rajoittaa asianosaisen tiedonsaantioikeutta edellyttäen ettei se kuitenkaan tosiasiassa vaarantaisi oikeudenmukaisen oikeudenkäynnin toteutumista. Vakuutusoikeuden käsityksen mukaan ehdotetun uuden lain 6 §:n 3 momentti antaisi tähän mandollisuuden. Mikäli näin ei ole, tulisi asiasta säätää nimenomaisesti.

Edellä mainittu varaus huomioiden vakuutusoikeus pitää työryhmän mietintöä tältä osin toimivana.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	6 (11)

5.9.2005
Suullisen käsittelyn julkisuus

Vakuutusoikeus pitää työryhmän mietintöä on hyvin perusteltuna ja asianmukaisena.

Ratkaisun julkisuus

Päätösharkinnan ja ratkaisuehdotuksen salassapito
Oikeuden neuvottelusalaisuuden turvaaminen on erittäin tärkeä oikeuden-mukaisen oikeudenkäynnin tae. Oikeudenjäsenten on voitava keskustella asiasta täysin vapaasti ja ilman epäilystä siitä, että keskustelut tulisivat julkisiksi.

Asialla on erityinen merkitys vakuutusoikeudelle sen vuoksi, että käsiteltävän asian asiakirjat kiertävät jäsenillä, jotka kirjoittavat mielipiteensä käsittelymuistioon. Myös lääkärijäsen kirjoittaa alustavan mielipiteensä käsittelyrnuistioon. Etenkin lääkärijäsenen kannanotto sisältää usein henkilön terveydentilaan liittyviä, joskus lääketieteellisesti hyvinkin yksityiskohtaisia salassa pidettäviä tietoja, joita muut jäsenet saattavat kommentoida. Näin ollen vakuutusoikeuden jäsenten keskustelut säilyvät merkittäviltä osin kirjallisesti dokumentoituna arkistossa.

Asianosaiset vaativat usein saada tietoonsa etenkin vakuutusoikeuden lääkärijäsenten mielipiteet. Näistä syistä on välttämätöntä, että oikeuden neuvottelusalaisuudesta säädetään selkeästi ja yksiselitteisesti hallintolainkäytön julkisuutta säätelevässä laissa.

Mietinnössä ehdotetaan salassapitoa määräaikaiseksi. Ehdotuksen mukaan salassapidon määräaika olisi 60 vuotta. Vakuutusoikeuden näkemyksen mukaan tämä on liian lyhyt aika.

Vakuutusoikeuden käsittelemien asioiden oikeudenkäyntiaineisto käsittää usein julkisuuslain 24 §:n 1 momentin 24-32 kohtien nojalla salassapidettäviä tietoja. Mikäli päätösharkintaa koskevat tiedot tulisivat julkisiksi 60 vuoden kuluessa, johtaisi se siihen, että sellaisia tietoja, jotka julkisuuslain 31 §:n 2 momentin nojalla ovat salassapidettäviä 50 vuotta asianosaisen kuolemasta, tulisi aiemmin julkisiksi sen vuoksi, että asiaa on käsitelty vakuutusoikeudessa. Asianosaisen yksityiselämän suojamiseksi salassapidettäviä esim. terveydentilaan liittyviä tietoja voisi tulla yleisöjulkiseksi vielä henkilön elinaikana. Asianosainen on voinut esim. salata lähiomaisiltaan tiedon jostakin potemastaan sairaudesta. Julkisuuslaki turvaa tällaisen tiedon säilymisen lähiomaisiltakin 50 vuotta asianomaisen kuoleman
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	7 (11)

5.9.2005
jälkeen. Paitsi että nämä tiedot tulisivat lähiomaisten tietoon, ne tulisivat myös yleisöjulkisiksi. Tämä olisi ristiriidassa julkisuuslain yksityiselämän suojaamisperiaatteiden kanssa.

Mikään erityinen tarve ei vaatine, että oikeuden neuvottelusalaisuuden piiriin kuuluvien tietojen tulisi tulla julkisiksi jonkin tietyn ajan kuluessa, vaan kysymys lienee lähinnä vain julkisuusperiaatteesta sinänsä.

Edellä mainituista syistä vakuutusoikeus katsoo, että oikeuden neuvottelusalaisuuden piiriin kuuluvien tietojen alassapitoajan tulisi olla 100 vuotta. Toinen vaihtoehto olisi säätää, että neuvottelusalaisuuden kautta ilmeneviä yksityiselämän suojan piiriin kuuluvia julkisuuslain nojalla 50 vuotta asian-omaisen kuoleman jälkeen salassapidettävä tietoja suojattaisiin lisäksi julkisuuslain mukaisesti.

Päätöksen julkisuus
Ehdotuksen mukaan lähtökohtana olisi päätöksen julkisuus. Päätökseen sovellettaisiin salassapidon osalta julkisuuslakia. Vakuutusoikeuden päätöksiin joudutaan usein ottamaan julkisuuslain nojalla salassapidettäviä henkilön yksityisyyden suojan piiriin kuuluvia tietoja. Tältä osin ehdotus turvaisi yksityisen asianosaisen yksityisyyden suojan piiriin kuuluvat tiedot riittävästi.

Ehdotuksen mukaan päätöksen lopputulos ja lainkohdat olisivat kuitenkin aina julkisia. Tämä saattaisi joissakin tapauksissa paljastaa yksityistä asian-osaista koskevan julkisuuslain nojalla salassapidettävän tiedon. Esimerkiksi tapaturmavakuutuslain mukaisissa asioissa myöntävän päätöksen lopputulos (ratkaisu) kirjoitetaan yleensä seuraavaan tapaan: "Tapaturmalautakunnan päätöstä muutetaan. Vakuutuslaitos määrätään maksamaan lainmukainen korvaus A:lle hänellä todetun HIV-virustartunnan johdosta." Tällaisessa tapauksessa pelkästään päätöksen lopputulos ilmaisee yksityisen asianosaisen terveydentilaan liittyvän, erittäin arkaluontoisen seikan, jonka julkiseksi tulosta saattaa aiheutua hänelle elämässään huomattavaa haittaa.

Joissakin etuuslaissa pelkästään tieto siitä, että asianosaiselle on myönnetty jonkin tietyn lainkohdan mukainen etuus saattaa paljastaa hänen kokonaisvarallisuutensa tilanteen.

Henkilön yksityiselämän suojan turvaaminen voidaan jossain määrin ottaa huomioon vakuutusoikeuden päätöstä laadittaessa siten, että edellä esitetyn kaltaisia julkisuuslain nojalla salassapidettäviä tietoja ei ilmene päätöksen lopputuloksesta. Joissakin tapauksissa hallintolainkäyttölain 54 §:n mukaisen päätöksen laatiminen saattaa kuitenkin edellyttää sitä, että myös
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	8 (11)

5.9.2005
päätöksen lopputulokseen joudutaan sisällyttämään väistämättä yksityisen asianosaisen yksityisyyden suojan piiriin kuuluvia salassapidettäviä, jopa erittäin arkaluontoisia tietoja.

Vakuutusoikeus katsoo, että ainakin niissä harvinaisissa tapauksissa, joissa päätöksen lopputuloksesta ilmenee yksityisen asianosaisen terveydentilaan liittyvä, erittäin arkaluontoinen seikka, vakuutusoikeuden päätöksen loppu-tuloksen ei tulisi olla tältä osin julkinen. Yksityisen asianosaisen taloudelliseen asemaan liittyvien tietojen suojaaminen ei ole niin välttämätöntä kuin joidenkin terveydentilaan liittyvien tietojen.

Tällainen lainsäännös tulisi sovellettavaksi vain hyvin poikkeuksellisesti eikä se tosiasiassa rajoittaisi merkittävämmin vakuutusoikeuden päätöksien lopputulosten julkisuutta. Sillä voitaisiin kuitenkin varmistaa se, ettei yksityisen asianosaisen muutoksenhaku voisi johtaa siihen, että sen seurauksena hänelle voisi aiheutua jopa aiheellisen muutoksenhaun tuomaa etua merkittävästi suurempaa haittaa.

Vakuutusoikeuden päätöksen julkisuuteen liittyy olennaisesti diaaritietojen julkisuus. Vakuutusoikeus on antanut vakuutusoikeuden ratkaisukäytännöstä kiinnostuneille jäljennöksiä vakuutusoikeuden päätöksistä siten, että sen yksityisen asianosaisen, jota päätös koskee, tunnistetiedot on peitetty. Voimassa oleva lainsäädäntö on ongelmallinen vakuutusoikeuden päätösten julkisuuden suhteen, koska nykyisin kattavasti julkisten diaaritietojen perusteella on helposti selvitettävissä päätöksen asianosaisen
henkilöllisyys. Mietinnössä ehdotettu diaaritietojen julkisuusmalli helpot-taisi vakuutusoikeuden ratkaisukäytännöstä tiedottamista. Kuten edellä diaaritietojen julkisuuden yhteydessä on esitetty, myös asianosaisen henkilöllisyyden ja hänen diaarinumeronsa yhteys olisi voitava tarpeen vaatiessa salata.

Edellä esitettyä lukuunottamatta vakuutusoikeudella ei ole lausuttavaa päätöksen julkisuuden osalta.
Menettelysäännöksiä
Mietinnössä ehdotetaan, että muuhun kuin vireillä olevaan asiaan liittyvä ratkaisupyyntö ratkaistaisiin hallintoasiana kokoonpanossa, johon kuuluu vähintään yksi lainoppinut jäsen.

Työryhmän ehdotus on lakisystemaattisesti ongelmallinen. Ehdotettu uusi laki olisi yleislaki. Vakuutusoikeuslaki on siihen nähden erityislaki. Vakuutusoikeuslain 10 §:ssä on säädetty lainkäyttöasioiden ratkaisukokoonpanot.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	9 (11)

5.9.2005
Sen mukaan vähimmäiskokoonpano on aina vähintään kolmijäseninen. Hallintoasioiden käsittelystä on säädetty vakuutusoikeuslain 14 §:ssä. Asetuksella säädetään mitkä hallintoasiat käsitellään hallintoistunnossa. Muut hallintoasiat ratkaisee ylituomari. Vakuutusoikeuslaissa ei ole säädetty mandollisuutta säätää jollakin muulla lailla vakuutusoikeuslaista poikkeavia ratkaisukokoonpanoja, toisin kuin on laita hallinto-oikeuksien osalta (Hallinto-oikeuslaki 12 § 1 mom.).

Mikäli ehdotetun lain mukainen julkisuusasia ratkaistaisiin vakuutusoikeudessa ehdotuksen mukaisesti hallintoasiana, ainoa voimassa olevan vakuutusoikeuslain mukainen laillinen ratkaisukokoonpano olisi joko hallinto-istunto tai ylituomari yksin. Hallintoistunto on päätösvaltainen kun saapuvilla on ylituomarin lisäksi vähintään neljä tuomaria. Julkisuuslain mukaisen asian käsitteleminen lainkäyttöasiana edellyttäisi vähintään kolmijäsenistä kokoonpanoa.

Julkisuusasian käsitteleminen vakuutusoikeudessa hallintoasiana muissa kuin edellä kerrotuissa kokoonpanoissa edellyttäisi vakuutusoikeuslain muuttamista.

Vakuutusoikeuden ratkaisukokoonpanot on pohdittu äskettäin vakuutusoikeuslain uudistamisen yhteydessä. Tuolloin ratkaisukokoonpanoja kevennettiin siinä määrin kuin se katsottiin mandolliseksi. Myöskään hallinto-asioiden käsittelyjärjestyksen muuttamiseen ei ole ilmennyt tarvetta. Vakuutusoikeuden ratkaisukokoonpanoissa tulee huomioida se, että vakuutusoikeus toimii käsittelemissään asioissa joitakin tapaturma-asioita ja julkisuusasioita lukuunottamatta ylimpänä muutoksenhakuasteena eikä vakuutusoikeuden päätöksiin näitä asiaryhmiä lukuunottamatta saa hakea enää muutosta. Vakuutusoikeus toimii joitakin asiaryhmiä lukuunottamatta myös toisen asteen muutoksenhakuelimenä. Näistä syistä oikeusvarmuus edellyttää vakuutusoikeudelta raskaampia kokoonpanoja kuin esimerkiksi hallinto-oikeuksien osalta, joiden päätöksiin on mandollisuus hakea vielä muutosta KHO:lta.

Julkisuuslain mukaisia asioita ratkaistaan vuosittain vähäinen määrä (2003 13 asiaa, 2004 14 asiaa ja 1.1.-31.7.2005 21 asiaa). Näiden asioiden nykyistä käsittelytapaa lainkäyttöasiana kolmijäsenisessä ratkaisukokoonpanossa ei ole koettu tarpeettomasti työllistäväksi eikä ratkaisukokoonpanojen keventämisellä niiden osalta olisi käytännön merkitystä. Vakuutusoikeus ei näe tarvetta muuttaa vakuutusoikeuslakia ratkaisukokoonpanojen tai hallintoasioiden käsittelyn osalta pelkästään ehdotetun uuden lain vuoksi.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	10 (11)

5.9.2005
Edellä kerrotuista syistä vakuutusoikeus katsoo, että ehdotetun uuden lain 15 §:n mukainen ratkaisupyyntöasia ratkaistaisiin vakuutusoikeudessa edelleenkin lainkäyttöasiana vähintään kolmen lainoppineen jäsenen kokoonpanossa.

Vakuutusoikeus toteaa, että tällainen muuhun kuin vireillä olevaan asiaan liittyvä, tiedon saamista koskeva pyyntö on tosin sinänsä luonteeltaan hallintoasia, mutta tämä ei estäne säätämästä sen käsittelyä myös vakuutus-oikeudessa lainkäyttöasiana vastaavasti kuten ehdotuksessa on menetelty KHO:n osalta.

Käytännössä tästä voitaisiin säätää esimerkiksi siten, että uuden lain 15 §:n 1 kohdassa säädettäisiin seuraavasti: 1) korkeimmassa hallinto-oikeudessa ja vakuutusoikeudessa lainkäyttöasiana kokoonpanossa, johon kuuluu vähintään kolme lainoppinutta jäsentä; ja

Vakuutusoikeus katsoo, että edellä ehdotettu käsittelyjärjestys vakuutusoikeuden osalta olisi käytännöllisin ja ongelmattomin toteuttamistapa, koska se ei olisi ristiriidassa vakuutusoikeuslain kanssa eikä edellyttäisi vakuutus-oikeuden perusrakenteiden muutoin tarpeetonta muuttamista. Vakuutusoikeus ei näe siinä myöskään haittoja käytännön toiminnan kannalta.

Muutoksenhaku hallintoasiana tehtyyn päätökseen sekä muutoksenhaku hallintolainkäyttöasiana tehtyyn päätökseen
Mikäli kaikki asiat käsiteltäisiin vakuutusoikeuden edellä esittämällä tavalla vakuutusoikeudessa lainkäyttöasiana, tämä tulisi huomioida myös muutoksenhakua koskevissa pykälissä. Vaikka vakuutusoikeudessa tehtäisiin myös muihinkin kuin vireillä oleviin asioihin liittyvät päätökset lainkäyttöasiana, muutoksenhakumenettelyn tulisi olla näissä asioissa kuitenkin ehdotetun lain 16 §:n mukainen.

Tämä voitaisiin toteuttaa esimerkiksi siten, että 16 §:n 1 momentin ensimmäisestä virkkeestä poistettaisiin vakuutusoikeus ja lisättäisiin seuraavanlainen toinen virke: Vakuutusoikeuden 15 §:n 1 momentin 1 kohdassa säädetyssä järjestyksessä tekemään päätökseen haetaan muutosta valittamalla korkeimpaan hallinto-oikeuteen.

Voimaantulo
Ehdotuksen mukaan uutta lakia sovellettaisiin sen tultua voimaan vain asioissa, jotka ovat tulleet vireille tämän lain tultua voimaan. Edelleen uuden lain 15 §:n säännöksiä päätösvaltaisesta kokoonpanosta ja 18 §:n säännöksi maksuttomuudesta sovellettaisiin kuitenkin myös asioissa, jotka ovat olleet vireillä tämän lain tultua voimaan.
Vakuutusoikeus
Postiosoite	Käyntiosoite	Puhelin	Telekopio	Sähköposti
PL 338	Lönnrotinkatu 13 C	010 36 43200	010 36 43100	vakuutusoikeus@om.fi
00121 HELSINKI	00120 HELSINKI

VAKUUTUSOIKEUS	LAUSUNTO	253/0/2005	11 (11)

5.9.2005
Vakuutusoikeus katsoo, että sekä vakuutusoikeuden alaisessa lautakunnassa että vakuutusoikeudessa tulisi soveltaa samaa lakia. Tämän vuoksi uutta lakia tulisi soveltaa asioissa, jotka ovat tulleet vireille lain tultua voimaan tai joita ei ole lainvoimaisesti ratkaistu ennen lain voimaantuloa.

Timo Havu Vakuutusoikeuden ylituomari
	011i Olanterä
Vakuutusoikeustuomari			
Vakuutusoikeus
Postiosoite	Käyntiosoite	Puhelin	Telekopio	Sähköposti	
PL 338	Lönnrotinkatu 13 C	010 36 43200	010 36 43100	vakuutusoikeus@om.fi	
00121 HELSINKI	00120 HELSINKI